আচ্ছা এমনও তো হতে পারে, আসলে সম্মোহনের কোনো ব্যাপারই নেই। সবই স্রেফ ধাপ্পাবাজি, অভিনয়। বিজ্ঞানীদের মনেও এই সন্দেহের উদ্রেক হয়েছিল। তাই তারা আধুনিক প্রযুক্তির মাধ্যমে মস্তিষ্কের স্ক্যান করার ব্যবস্থা করলেন। এতে দেখা গেল, যারা আসলেই সম্মোহিত হয়েছে তাদের মস্তিষ্কে কিছু অঞ্চল, যেমন ডান সেরেবেলাম, বাম থ্যালামাস অঞ্চলে পরিবর্তন দেখা যায়। যারা সম্মোহনের ভান ধরে তাদের মস্তিষ্কে এই ধরনের পরিবর্তন দেখা যায় না। তাই ব্যাপারটি ভালোভাবে বিবেচনা করে দেখুন।